Sergej Korsakov
<s>Sergej Sergejevič Korsakov (ruski: Серге́й Серге́евич Ко́рсаков; Gus-Hrustaljnjij, 22. siječnja 1854. – Moskva, 1. svibnja 1900.) je bio ruski neuropsihijatar i jedan od najznačajnijih ruskih liječnika u historiji.</s>

<s>Rođen je 1854. godine u mjestu Gus-Hrustaljnjij, a studirao je medicinu na Moskovskom državnom univerzitetu.</s><s>Diplomirao je 1875. godine te se ubrzo nakon zaposlio kao liječnik u psihijatrijskoj bolnici "Preobraženskij".</s><s>Od 1876. do 1879., Korsakov je stekao postdiplomsko kliničko iskustvo kod Alekseja Koževnikova.</s><s>Godine 1887. doktorirao je s disertacijom o alkoholnoj paralizi.</s>

<s>Godine 1892., Korsakov je postao izvanredni profesor pri novootvorenoj sveučilišnoj psihijatrijskoj klinici.</s><s>U tom je periodu posjetio Beč, gdje mu je mentor bio ugledni neuropatolog Theodor Meynert.</s><s>Korsakov je bio nesumnjivo jedan od prvih velikih neuropsihijatara u XIX. vijeku.</s><s>Objavio je brojne znanstvene radove iz područja neuropatologije, psihijatrije i forenzike, a napisao je i izvrstan udžbenik iz psihijatrije.</s><s>Izuzev rada na problemu alkoholne psihoze, uveo je i koncept paranoje u suvremenu psihijatriju.</s><s>Posebno se ističe njegov rad na proučavanju utjecaja alkohola na živčani sustav te ukazivanje na nekoliko različitih slučajeva alkoholnih polineuropatija s distinktnim psihičkim simptomima.</s><s>Radeći na tom problemu, Korsakov je otkrio dotad nepoznatu bolest koja će u njegovu čast biti nazvana Korsakovljev sindrom.</s><s>Uz ovo, Korsakov je bio i izrazito sposoban organizator te je glavni zaslužni za osnivanje Moskovskog društva neuropatologa i psihijatara.</s><s>U njegovu čast nazvan je i Korsakovljev zbornik za neuropatologiju i psihijatriju.</s>

<s>Godine 1899. postaje redovni profesor neurologije i psihijatrije, što je pozicija koju drži do svoje prerane smrti.</s><s>Preminuo je od otkazivanja srca, 1. svibnja 1900. godine u Moskvi, u dobi od 46 godina.</s>

<s>Ruski liječnici
Psihijatri
Neurologija</s>

